স্টাফ রিপোর্টার ॥ ডিবি পুলিশের হাতে গ্রেফতারকৃত নবীগঞ্জের লন্ডন প্রবাসী সামিউন চাঞ্চল্যকর তথ্য দিয়েছে। সিরিয়া যুদ্ধে অংশ নিয়ে জঙ্গী সদস্য সংগ্রহ করতে বাংলাদেশে আসে বলে সে ডিবি পুলিশের জিজ্ঞাসাবাদে জানিয়েছে। তাকে জিজ্ঞাসাবাদের জন্য ৩ দিনের রিমান্ড মঞ্জুর করেছেন আদালত। গতকাল সোমবার দুপুরে সামিউনকে ঢাকার সিএমএম আদালতে হাজির করে ১০ দিনের রিমান্ডে নেওয়ার আবেদন জানান শাহবাগ থানা পুলিশ। শুনানি শেষে ৩ দিনের রিমান্ড মঞ্জুর করেন মেট্রোপলিটন ম্যাজিস্ট্রেট আসাদুজ্জামান নূরের আদালত। গ্রেফতারকৃত সামিয়ুন নবীগঞ্জ উপজেলার দেবপাড়া ইউনিয়নের ফুটারচর গ্রামের মৃত হামদু মিয়ার ছেলে। ডিবি পুলিশের এক প্রেস ব্রিফিংয়ে জানানো হয়, রোববার রাত সোয়া ১১টায় কমলাপুর রেলস্টেশন থেকে সামিয়ুনকে গ্রেফতার করে মহানগর গোয়েন্দা পুলিশ (ডিবি)। এ সময় তার কাছ থেকে ৬টি মোবাইল, ১টি ব্রিটিশ ...